Diari Oficial de la Generalitat Valenciana


Sumari del DOGV 7795, del 01-06-2016 (2016/3894)

Convocatòria per a la provisió de diverses places de caràcter laboral temporal.
-------------------------------------------------------------------------------

### Dades del document

Número de DOGV
:   7795

Data del DOGV
:   01-06-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/3894


Data del document
:   24-05-2016

Organisme emissor
:   Entitat d'Infraestructures de la Generalitat (EIGE)

Tipus de document
:   Anunci

Descriptors 

:   * concurs administratiu

Convocatòria per a la provisió de diverses places de caràcter laboral temporal. [2016/3894]  
D'acord amb l'article 13.3 del Decret 6/2013, de 4 de gener, del Consell, pel qual s'aprova el Reglament d'organització i funcionament de l'Entitat d'Infraestructures de la Generalitat que en matèria de selecció de personal laboral temporal estableix que la selecció del personal laboral temporal haurà de respectar els principis de publicitat, igualtat, mèrit i capacitat.  
L'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal per a proveir provisionalment llocs de treball de l'Administració del Govern Valencià.  
La disposició addicional vint-i-unena, en relació amb l'article 32.6 de la Llei 11/2015, de 29 de desembre, de Pressupostos de la Generalitat per a l'exercici 2016.  
Comptant amb les preceptives autoritzacions requerides en matèria de contractació de personal laboral temporal per a cobrir necessitats urgents i inajornables que es restringiran als sectors o funcions que es consideren prioritaris o que afecten el funcionament dels serveis públics essencials, respecte dels llocs de treball, modalitat contractual, duració, categories i salaris que es descriuen en la present convocatòria.  
  
En la pàgina web d'EIGE, Entitat d'Infraestructures de la Generalitat, www.eige.es, apareixen íntegrament publicades les bases de la convocatòria per a la provisió de dos places de tècnics mitjans, com a personal laboral temporal, adscrits al Servei de Promoció i Conservació, segons es detalla a continuació:  
  
La documentació acreditativa dels mèrits al·legats en el curriculum vitae per a optar a les places (experiència laboral, formació acadèmica, formació complementària i resta de requisits) haurà de realitzar-se durant el termini de presentació de candidatures i no es prendrà en consideració la presentada amb posterioritat.  
S'hauran de presentar les sol·licituds, d'acord amb el que es disposa anteriorment, en els registres d'entrada de les seus d'EIGE a València, sítia al carrer de Vinatea, 14, i d'Alacant al carrer de Girona, 4. Horari registres: de dilluns a divendres de 09.00 a 14.00 hores.  
El termini de presentació de candidatures serà de set dies hàbils. El termini d'inici del còmput serà l'endemà de la publicació d'aquest anunci en el Diari Oficial de la Comunitat Valenciana.  
El procés constarà d'una fase prèvia de preselecció, una fase de selecció que tindrà el caràcter eliminatori i una entrevista personal.  
  
Fase de preselecció: (no baremable)  
Consistirà en la recepció dels curriculum vitae i dels mèrits que acrediten el compliment dels requisits de l'oferta de treball, en els registres d'entrada de les seus d'EIGE a València, sítia al carrer de Vinatea, 14, i d'Alacant al carrer de Girona 4, en horari de dilluns a divendres de 09.00 a 14.00 hores, i en el termini de set dies hàbils a comptar de l'endemà de la publicació de l'oferta en el Diari Oficial de la Comunitat Valenciana.  
Transcorregut el dit termini, el Servei d'Assessoria i RRHH, conjuntament amb el servei o departament de l'empresa que participe en el procés de selecció de personal, procedirà a realitzar la preselecció de candidats, per mitjà de la comprovació del compliment dels requisits de l'oferta, respecte de les sol·licituds presentades. Es publicarà en la web de l'entitat www.eige.es, en el termini màxim de cinc dies hàbils, el llistat dels aspirants que compleixen els requisits i, per tant, passen a la fase següent.  
  
Fase de selecció: (baremable i eliminatòria)  
Fase I: baremació de l'experiència laboral. Aquesta fase puntuarà un màxim de 40 punts del total del procés de selecció.  
Fase II: baremació de formació i mèrits. Aquesta fase puntuarà un màxim de 40 punts del total del procés de selecció.  
Es requerirà haver obtingut 45 en les fases I i II anteriors, i tindrà caràcter eliminatori; es publicarà en la web de l'entitat www.eige.es la relació d'aspirants que passen a la fase següent.  
Entrevista personal. Els aspirants que hagueren superat la fase anterior, seran entrevistats amb l'objectiu de comprovar l'adequació del perfil professional i aptituds de les candidatures preseleccionades i les seues possibles iniciatives per al millor exercici de les funcions del lloc oferit. Esta fase puntuarà un màxim de 20 punts del total del procés de selecció.  
El resultat final del procés de selecció vindrà determinat per la suma de les puntuacions obtingudes en cada fase del procés.  
En cas d'empat tindran prioritat:  
1r Els candidats que hagueren sigut despedits per estar afectats per un procediment de reestructuració de plantilla dut a terme en les empreses que integren EIGE: IVVSA, RTVV, SEPIVA i GTP-EIGE sempre que es presenten al procés de selecció, en la forma i condicions expressades en la present convocatòria, i que reunint els requisits expressats en aquesta, superen les distintes fases del procediment; tindran prioritat en l'accés en cas d'empat entre candidats.  
  
2n El criteri de residència en el municipi on radica el centre de treball i municipis limítrofs.  
  
Els successius anuncis que siguen procedents relatius a esta convocatòria es publicaran en la pàgina web d'EIGE.  
  
València, 24 de maig de 2016.- La diretora general: Blanca Marín Ferreiro.